Public procurement notice: Contract Award Notice
Published: 2025-12-22
Buyer: Poliisihallitus
Country: FI
Region: FI1B1
Contract type: Services
Procedure: Negotiated with prior call for competition
CPV classification: 72000000 | 72212451 | 72230000: Custom software development services
Estimated value: 3500000 EUR
Award criteria: price, quality

Technical requirements: Hankinnan kohteena on Ensihoitokertomus-ohjelmiston tuki-, ylläpito- ja kehityspalvelut sekä muut asiantuntijapalvelut (POL-2025-141954).

Ensihoitokertomus (EHK) on lomake, jolla potilaasta kirjataan tietoja ensihoidon aikana. EHK sisältää potilaan terveyteen ja hoitoon liittyviä tietoja. Ensihoitokertomusta käyttäviä viranomaisia ovat ensihoidon lisäksi muut viranomaiset, jotka toimivat ensivasteessa viranomaistehtävillä.

EHK-ohjelmisto on luokiteltu MDR (Medical Device Regulation 2017/745) IIa -tason lääkinnälliseksi laitteeksi. EHK mahdollistaa potilastietojen reaaliaikaisen käsittelyn suoraan kentällä ja hoitolaitoksissa ensihoitohenkilöstön toimesta. EHK on toteutettu toimimaan myös kosketusnäytöllisillä Windows-päätelaitteilla.

EHK ei ole itsenäinen sovellus, vaan se on integroitu toimimaan reaaliaikaisesti osana laajempaa viranomaisten yhteistä kenttäjohtojärjestelmää (KEJO). EHK on KEJO-järjestelmän käyttöliittymässä oleva erillisnäkymä, joka on toteutettu erillisenä komponenttina KEJO-järjestelmään johtuen siihen liittyvistä erityispiirteistä. KEJO-järjestelmän tuki-, ylläpito- ja kehityspalvelut eivät ole tämän hankinnan kohteena.

EHK-ohjelmiston omistaa Poliisihallitus, jolla on myös järjestelmän ylläpidon ja kehittämisen koordinaatiovastuu. Poliisihallituksella on voimassa olevat sopimukset järjestelmän tuki-, ylläpito- ja jatkokehityspalveluista kaupallisten sovellustoimittajien kanssa.



Poliisihallitus keskeyttää Ensihoitokertomus-ohjelmiston tuki-, ylläpito- ja kehityspalveluiden sekä muiden asiantuntijapalveluiden hankintaa koskevan hankintamenettelyn (POL-2025-141954).

Perustelut:
PUTU-lain 75 §:n 1 momentin mukaan hankintamenettely voidaan keskeyttää vain todellisesta ja perustellusta syystä. Hankintamenettelyn keskeyttämistä koskevaan ratkaisuun sovelletaan, mitä hankintaa koskevasta päätöksestä säädetään PUTU-lain 74 §:ssä.

PUTU-lain 2 §:n 1 mom:n mukaan hankintayksikön on käytettävä hyväksi olemassa olevat kilpailuolosuhteet. Poliisihallitus havaitsi osallistumispyynnöstä esitetyn kysymyksen johdosta, että hankinnan kohteen kuvauksesta puuttui olennainen tieto lääkinnällisen laitteen valmistajan vastuusta. Osallistumispyynnöstä ei käynyt riittävän selvästi ilmi, että valmistajan vastuu tulee valitulle toimittajalle, jonka tulee sertifioida Ensihoitokertomus-ohjelmisto lääkinnällisenä laitteena.

Osallistumispyynnössä havaitut puutteet voidaan korjata vain keskeyttämällä hankintamenettely ja käynnistämällä uusi hankintamenettely. Hankinnan keskeyttämiselle on siten todellinen ja perusteltu syy, ja keskeyttäminen on välttämätöntä myös tarjoajien tasapuolisen ja syrjimättömän kohtelun varmistamiseksi. 

Poliisihallitus arvioi tarvittavat muutokset hankinta-asiakirjoihin ja käynnisti 17.11.2025 uuden hankintamenettelyn. Uuden hankintamenettelyn (POL-2025-164903) osallistumishakemusten jättämisen määräaika umpeutui 18.12.2025 klo 15.00.
Hankintayksikön päätökseen tai muuhun hankintamenettelyssä tehtyyn ratkaisuun tyytymätön asianosainen voi vaatia PUTU-lain 82–85 §:n mukaan hankintaoikaisua. Asianosaisen on vaadittava oikaisua 14 päivän kuluessa siitä, kun asianosainen on saanut tiedon hankintayksikön päätöksestä valitusosoituksineen tai muusta hankintamenettelyssä tehdystä ratkaisusta. Vaatimus on esitettävä määräajan viimeisenä päivänä ennen viraston aukioloajan päättymistä. Tiedoksisaantipäivää ei lueta oikaisuvaatimusaikaan. Jos määräajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, voi oikaisuvaatimuksen tehdä ennen viraston aukioloajan päättymistä ensimmäisenä arkipäivänä sen jälkeen.

Jos hankinnassa on menetelty PUTU-lain vastaisesti, voi asianosainen saattaa asian markkinaoikeuden käsiteltäväksi valituksella PUTU-lain 87-89 §:n mukaan. Asianosaisen on tehtävä valitus kirjallisesti 14 päivän kuluessa siitä, kun asianosainen on saanut kirjallisen päätöksen asemaansa vaikuttavasta ratkaisusta tai tarjousmenettelyn ratkaisusta perusteluineen sekä kirjallisen ohjeen asian saattamisesta markkinaoikeuden käsiteltäväksi (valitusosoituksen).

Valitus on tehtävä 30 päivän kuluessa päätöksen tiedoksisaannista, jos hankintayksikkö on tehnyt hankintasopimuksen PUTU-lain 80 §:n 1 kohdan nojalla noudattamatta odotusaikaa.

Valitus on tehtävä kuuden kuukauden kuluessa hankintapäätöksen tekemisestä siinä tapauksessa, että asianosainen on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.


Number of bids: 0